ช่วงอากาศเย็นกับเวลาหลังออกกำลังกายที่สูญเสียพลังงาน ท้องเลยประท้วงด้วยการโวยวายว่าหิว แต่ดึกแล้วกินอะไรหนักคงไม่ดี งั้นก็แค่โจ๊กแล้วกัน ท้องอุ่นๆนอนหลับสบาย

โจ๊กสยาม ตั้งรอมทางบนถนนอินทราภรณ์ ถ้ามาจากหน้าโรงแรมทาวน์อินทาวน์ตรงไปทางจะไปโรงเรียนบดินทรเดชา เจอแยกแล้วเลี้ยวซ้าย ร้านอยู่ซ้ายมือเลยค่ะ ... ร้านเริ่มขายตั้งแต่บ่าย 3 โมงยาวไปจน 9 โมงเช้าอีกวัน

โจ๊กที่ร้านเป็นโจ๊กหมูสับก้อนกลมน่ารัก เพิ่มเครื่องในได้ค่ะ มีทั้งตับ ไส้ (ติดขมไปหน่อย) และกระเพาะ ส่วนไข่นี่มีให้เลือกทั้งแบบไข่ลวกปกติ ไข่เยี่ยวม้า และแบบแปลกหน่อยก็ไข่เค็ม ... อารมณ์เหมือนทานข้าวต้มกับไข่เค็มอ่ะคะ แกรนด์ว่าก็อร่อยดีนะคะ มีรสชาติดี ไม่ต้องเติมซีอิ๊วเลย ... ราคาเริ่มต้นตั้งแต่ 20-25 บาทค่ะ แต่แบบเริ่มต้นนี่คือโจ๊กเปล่าเลยนะคะ เพิ่มไข่เพิ่มเครื่อง ราคาก็เพิ่มกันตามไป